(1841) ’ Stappans hy taste se also hi vooren menichwaerven ghedaen heeft , ende maecte se ghesont ende hiet haer dat so den anderen wech soude gaen .’ Doe si aldus te samen ghinghen ende onderlinghe spraken te gadere , so quam Tondalus so grooten anxst an ende onverdraghelic coude ende meerderen stanc dan hi te voren hadde overleden , ja , herde vele meerdere ende herde groote deemsterheit , vele meerdere dan vorseit es , also Tondalus dochte der sielen al eerderyke dochte hem berende .Doe sprac hi den inghel an , ende seide : ‘ Ay , Heere , wat mach mi sijn , ic ne can niet ghestaen , also ic plach , want ic bem so zeere vervaert , ic ne hebbe negheene macht te sprekene .